 Na temelju članaka 14. Zakona o proračunu ( NN RH br.87/08, 136/12 i 15/15 ) i članak 27.Statuta općine Podbablje ( Službeni glasnik općina Podbablje br.02//13) Općinsko vijeće Općine Podbablje je na 5. sjednici održanoj dana  18.12.2021g. donijelo
ODLUKU

o izvršenju Proračuna Općine Podbablje za 2022.g.
I. OPĆE ODREDBE

Članak 1.

Ovom se Odlukom uređuje način izvršenja Proračuna Općine Podbablje za 2022.g.( u daljnjem tekstu: Proračun )  upravljanje prihodima  i  izdacima Proračuna te prava i obveze nositelja izvršenja proračunskih sredstava.

Članak 2.
Opći dio Proračuna sastoji se od Računa prihoda i rashoda te Računa financiranja. Posebni dio sadrži raspored rashoda prema organizacijskoj, ekonomskoj i funkcijskoj klasifikaciji. 

U računu prihoda i rashoda iskazuju se prihodi poslovanja i prihodi od prodaje nefinancijske imovine, te rashodi poslovanja i rashodi za nabavu nefinancijske imovine. 

U Računu financiranja iskazani su primici od financijske imovine te izdaci za financijsku imovinu i otplatu zajmova.

II. OSIGURAVANJE I KORIŠTENJE SREDSTAVA PRORAČUNA

Članak 3.
Sredstva Proračuna osiguravaju  se proračunskim korisnicima ( u daljnjem tekstu : Korisnik ) koji su u posebnom dijelu Proračuna  određeni kao nositelji sredstava  po pojedinim pozicijama.

Korisnici smiju proračunska sredstva koristiti samo za namjene koje su određene Proračunom i to do visine utvrđene u njegovom Posebnom dijelu. 

Članak 4.

Korisnici Proračuna ne mogu ugovarati avansno plaćanje isporuka roba ili usluga osim uz suglasnost načelnika.
Članak 5.
Korisnici sredstva proračuna ne mogu raspolagati niti  preuzimati  obveze  na teret proračunskih  sredstava iznad iznosa raspoređenih u Posebnom dijelu proračunu .

Korisnici moraju sredstva koristiti  štedljivo i u skladu  s propisima o  korištenju  odnosno raspolaganju  tim sredstvima, a posebno u skladu s dinamikom naplate prihoda.
Članak 6.
Ukoliko se prihodi  proračuna ne uplaćuju  u planiranim svotama i planiranoj dinamici  tijekom godine prednost u podmirivanju izdataka Proračuna  davat će se sredstvima za redovnu djelatnost  Općine . 

Članak 7.
Za slučaj ostvarenja proračunskog  viška  prihoda na dan 31.12.2022. isti se namjenjuje  za izmirenje  proračunskih  izdataka za 2023.g.
Članak 8.
Pogrešno ili više uplaćeni prihodi  iz Proračuna vraćaju se uplatiteljima na teret  tih prihoda, a na temelju rješenja  o povratku  sredstava.
Članak 9.
Sredstva raspoređena Posebnim dijelom Proračuna namijenjena za izdatke za nabavu kapitalne imovine i potpore, donacije i ostali rashodi moraju se programski rasporediti po krajnjim korisnicima.
Članak 10.
Neraspoređeni dio Proračuna čine sredstva pričuve koja se koriste za hitne i nepredviđene rashode. O korištenju sredstava proračunske pričuve odlučuje Općinsko vijeće.
Načelnik može raspolagati sredstvima proračunske pričuve u pojedinačnom iznosu od 80.000,00 kn, a o korištenju proračunske pričuve načelnik izvješćuje Općinsko vijeće polugodišnje. 

Članak 11.
Općina se može zaduživati, davati suglasnosti i jamstva za zaduživanja u skladu sa Zakonom i proračunom i Pravilnikom o postupku zaduživanja,te davanja jamstva i suglasnosti jedinica područne (regionalne) samouprave.

Općina se može zaduživati samo za investicije koje se financiraju iz proračun u iznosu od 4.000.000,00 kn a koju je potvrdilo predstavničko tijelo uz suglasnost Vlade, a na prijedlog ministra financija.
Ugovor o zaduživanju potpisuje općinski načelnik na osnovu donesenog proračuna uz suglasnost Vlade, a na prijedlog ministra financija.

Općinsko vijeće je ujedno dalo suglasnost na zaduženje kod poslovne banke na iznos od 1.500.000,00 kn. 

Očekivani iznos ukupnog duga na kraju 2022.g. bio bi 10.500.000,00 kn. 

Ukupna godišnja obveza po osnovi zaduživanja može iznositi najviše do 20% ostvarenih prihoda u godini koja prethodi godini u kojoj se zadužuje, umanjenih za iznose primljenih domaćih i inozemnih pomoći i donacija, za prihode iz posebnih ugovora i po posebnim propisima, te za iznose domaćeg i inozemnog zajma. U iznosu ukupne godišnje obveze uključen je iznos prosječnog godišnje anuiteta po kreditima i zajmovima, obveze na osnovi izdanih vrijednosnih papira i danih jamstava i suglasnosti koje se uključuju u opseg zaduživanja Općine iz prethodnih godina, te nepodmirene dospjele obveze iz prethodnih 
godina.






        Članak 12.

Mjenice kojima se na teret Proračuna stvaraju obveze može izdavati samo načelnik Općine. 

Članak 13.
Svi prijedlozi o povećanju i smanjenju izdataka iz Posebnog dijela Proračuna reguliraju se izmjenama i dopunama Proračuna, a podnose se Općinskom vijeću na usvajanje. Općinski načelnik može sukladno članku 5. Zakona o proračunu izvršiti preraspodjelu sredstava na proračunskim stavkama unutar razdjela ili između razdjela najviše 5%  rashoda i izdataka na stavci koja se umanjuje, a o izvršenoj preraspodjeli načelnik će polugodišnje izvještavati Općinsko vijeća.  
Članak 14.
Za izvršenje Proračuna u cijelosti je odgovoran općinski načelnik.

Općinski načelnik je dužan izvijestiti Općinsko vijeće o izvršenju Proračuna za prvo polugodište do početka kolovoza fiskalne godine, a izvršenje Proračuna prethodne godine do kraja travnja iduće godine.






       Članak 15.

Općinski načelnik ima pravo nadzora nad financijskim, materijalnim i računovodstvenim poslovanjem korisnika te nad zakonitošću i svrsishodnom upotrebom proračunskih sredstava.

Korisnik je obvezan predočiti sve podatke i izvješća koja se od njega zatraže.
Ako se prilikom izvršenja proračunskog nadzora utvrdi da su sredstva bila upotrijebljena protivno zakonu i proračunu, poduzet će se odgovarajuće mjere za naknadu tako utrošenih 

sredstava.






        Članak 16.
Proračun se izvršava do 31.12.2022.g. Financijske obveze koje ne budu podmirene do 31.12.2022.g. podmirit će se iz Proračuna naredne fiskalne godine. 
III. ZAVRŠNE ODREDBE
        Članak 17.

Ova odluka stupa na snagu osmog dana od dana objave u Službenom glasniku Općine Podbablje.

